ddrg/super_eurlex huggingface dataset:
Oficiālais Vēstnesis L 223 , 18/08/2001 Lpp. 0024 - 0025



Komisijas Lēmums (2001. gada 2. augusts), ar kuru groza Lēmumu 92/452/EEK attiecībā uz to embriju ieguves brigāžu un embriju gatavošanas brigāžu sarakstiem, kas ir apstiprinātas trešās valstīs liellopu embriju izvešanai uz (paziņots ar dokumenta numuru C(2001) 2447) (dokuments attiecas uz EEZ) (2001/638/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm [1], kurā jaunākie grozījumi izdarīti ar Lēmumu 94/113/EK [2], tā kā: (1) (2) Kanādas un Amerikas Savienoto Valstu kompetentie veterinārie dienesti ir nosūtījuši pieprasījumu grozīt to brigāžu sarakstu, kas ir oficiāli apstiprinātas to teritorijās liellopu sugu mājdzīvnieku embriju izvešanai uz Kopienu, kurš izveidots ar Komisijas Lēmumu 94/452/EEK [3], kurā jaunākie grozījumi izdarīti ar Lēmumu 2001/184/EK [4]. (2) Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām. (3) Tādēļ attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumu groza šādi: 1. Rindām, kas attiecas uz Kanādas brigādēm, pievieno šādu rindu: "CA | | E 1241 | | Centre de production d'embryons Damythier 281, rang 5 St-Liguori, Québec JOK 2XO | Dr Luc Besner" | 2. Rindām, kas attiecas uz Amerikas Savienoto Valstu brigādēm, pievieno šādas rindas: "US | | 91CA035 E 689 | | Ruann Dairy 7285 W Davis Avenue Riverdale CA 93656 | Kenneth Halback | US | | 01WI098 E1063 | | Dairyland Veterinary Practice 3 70 Flower Court Platterville WI 53818 | Dr Leah Penza" | 3. Rindas, kas attiecas uz Amerikas Savienoto Valstu brigādēm E 512 (91PA005) un E 962 (91CA040), attiecīgi aizstāj ar šādām rindām: "US | | 91PA005 E 512 | 94PA005 IVF | Em Tran 197 Bossier Road Elizabethtown PA | Boyd Henderson | US | | 91CA040 E 692 | | Webb ET Services 1319 Prairie Flower Road Turlock CA 95480 | James Webb" | 4. Rindas, kas attiecas uz Kanādas brigādēm E 607, E 660 un E 933, attiecīgi aizstāj ar šādām rindām: "CA | | E 607 | | Mill Bay Veterinary Clinic 840 Delaune Road POBox 128 Mill Bay, British Columbia VOR 2PO | Dr Jim Decker Dr Chris Urquhart | CA | | E 660 | E 660(FIV) | Clinique vétérinaire Coaticook 490 Main Ouest CP25 Coaticook, Québec J1A 2S8 | Dr Pierre Brassard | CA | | E 933 | | E.T.E. Inc 3700 boul. de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" | 2. pants Šis lēmums ir adresēts dalībvalstīm. Briselē, 2001. gada 2. augustā Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 53, 24.2.1994., 53. lpp. [3] OV L 250, 29.8.1992., 40. lpp. [4] OV L 67, 9.3.2001., 77. lpp. --------------------------------------------------
Oficiālais Vēstnesis L 071 , 13/03/2001 Lpp. 0015 - 0015



Padomes Lēmums (2001. gada 26. februāris) par Nolīguma noslēgšanu starp Eiropas Kopienu un Kanādas valdību, ar ko atjauno sadarbības programmu augstākās izglītības un mācību jomā (2001/197/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 149. un 150. pantu kopā ar 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: (1) Ar 2000. gada 22. maija lēmumu Padome pilnvaroja Komisiju, lai tā pārrunātu nolīgumus sadarbībai augstākās izglītības un arodmācību programmas jomā starp Eiropas Kopienu, Kanādu un Amerikas Savienotajām Valstīm. (2) Kopiena un Kanāda plāno gūt savstarpēju labumu no šādas sadarbības, kam jābūt no Kopienas puses papildinājumam divpusējām programmām starp dalībvalstīm un Kanādu un kam jānodrošina Eiropas pievienotā vērtība. (3) Jāapstiprina Nolīgums starp Eiropas Kopienu un Kanādas valdību, ar ko atjauno sadarbības programmu augstākās izglītības un mācību jomā, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Nolīgumu starp Eiropas Kopienu un Kanādas valdību, ar ko atjauno sadarbības programmu augstākās izglītības un mācību jomā. Nolīguma teksts ir pievienots šim lēmumam. 2. pants Eiropas Kopienas delegācija Apvienotajā komitejā, kas minēta Nolīguma 6. pantā, sastāv no Komisijas pārstāvja, kam palīdz pārstāvis no katras dalībvalsts. 3. pants Padomes priekšsēdētājs sniedz Nolīguma 12. pantā paredzēto paziņojumu. Briselē, 2001. gada 26. februārī Padomes vārdā — priekšsēdētāja A. Lindh --------------------------------------------------
Official Journal L 170 , 11/07/2000 P. 0014 - 0014



KOMISIJAS LĒMUMS (2000. gada 6. jūlijs), ar ko groza Lēmumu 1999/710/EK par tādu trešo valstu uzņēmumu pagaidu sarakstu izveidi, no kuriem dalībvalstis atļauj importēt malto gaļu un gaļas izstrādājumus (izziņots ar dokumenta numuru C(2000) 1846) (Dokuments attiecas uz EEZ) (2000/430/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes[1], kurā grozījumi izdarīti ar Lēmumu 98/603/EK [2], un jo īpaši tā 2. panta 1. punktu un 7. pantu, tā kā: (1) Ar Komisijas Lēmumu 1999/710/EK [3] ir sagatavots to uzņēmumu pagaidu saraksts, kas ražo malto gaļu un gaļas izstrādājumus. (2) Rumānija ir nosūtījusi to uzņēmumu sarakstu, kuri ražo malto gaļu un gaļas izstrādājumus un par kuriem atbildīgās iestādes apliecina, ka šie uzņēmumi darbojas saskaņā ar Kopienas noteikumiem. (3) Tādējādi saskaņā ar Padomes Lēmumā 95/408/EK paredzēto procedūru attiecībā uz dažām valstīm var sagatavot to Rumānijas uzņēmumu pagaidu sarakstu, kas ražo malto gaļu un gaļas izstrādājumus. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 1999/710/EK pielikumam. 2. pants Šis lēmums ir adresēts dalībvalstīm. Briselē, 2000. gada 6. jūlijā Komisijas vārdā Komisijas loceklis David Byrne ANEXO - BILAG - ANHANG - - ANNEX - ANNEXE - ALLEGATO - BIJLAGE - ANEXO - LIITE - BILAGA País: RUMANIA - Land: RUMÆNIEN - Land: RUMÄNIEN - : - Country: ROMANIA - Pays: ROUMANIE - Paese: ROMANIA - Land: ROEMENIË - País: ROMÉNIA - Maa: ROMANIA - Land: RUMÄNIEN 1 2 3 4 5 6 A 69 Agricola International SA Bacau Bacau MP 7 [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 281, 4.11.1999., 82. lpp.
Oficiālais Vēstnesis L 299 , 28/11/2000 Lpp. 0014 - 0014



Padomes Lēmums (2000. gada 16. novembris) par Nolīguma noslēgšanu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā (2000/742/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 170. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Eiropas Kopiena un Krievijas Federācija īsteno īpašas pētniecības programmas jomās, kas interesē abas puses. (2) Krievijas Federācija, no vienas puses, un Eiropas Kopiena un tās dalībvalstis, no otras puses, ir parakstījušas nolīgumu par partnerattiecībām un sadarbību [3], kur 62. pants paredz sarunas par "īpašu režīmu" zinātnes un tehnoloģijas jomā. (3) Ar 1997. gada 10. novembra lēmumu Padome pilnvaroja Komisiju apspriest Nolīgumu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā piektās pamatprogrammas darbības laikā, kas izveidota ar Eiropas Parlamenta un Padomes Lēmumu Nr. 182/1999/EK [4]. (4) Ir jāapstiprina Nolīgums starp Eiropas Kopienu un Krievijas Federācijas valdību par sadarbību zinātnes un tehnoloģijas jomā, IR PIEŅĒMUSI ŠO LĒMUMU. 1. pants Ar šo Kopienas vārdā ir apstiprināts Nolīgums starp Eiropas Kopienu un Krievijas Federācijas valdību par sadarbību zinātnes un tehnoloģijas jomā. Nolīguma teksts ir pievienots šim lēmumam. 2. pants Padomes priekšsēdētājs Kopienas vārdā sniedz nolīguma [5] 12. pantā paredzēto paziņojumu. Briselē, 2000. gada 16. novembrī Padomes vārdā — priekšsēdētājs R. Schwartzenberg [1] OV C 370 E, 26.10.1999., 22. lpp. [2] Oficiālajā Vēstnesī vēl nav publicēts. [3] OV L 327, 28.11.1997., 3. lpp. [4] OV L 26, 1.2.1999., 1. lpp. [5] Šā nolīguma spēkā stāšanās datumu Padomes Ģenerālsekretariāts publicēs Oficiālajā Vēstnesī. --------------------------------------------------
Oficiālais Vēstnesis L 283 , 09/11/2000 Lpp. 0018 - 0018



Padomes un Komisijas Lēmums (2000. gada 12. oktobris) par Protokola noslēgšanu pie Partnerības un sadarbības līguma par partnerības izveidošanu starp Eiropas Kopienām un to dalībvalstīm, no vienas puses, un Krievijas Federāciju, no otras puses (2000/682/EK, EOTK, Euratom) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši 44. panta 1. punktu, 47. panta 2. punkta pēdējo teikumu un 55. pantu, 57. panta 2. punktu, 71. pantu, 80. panta 2. punktu, 93., 94., 133. un 308. pantu kopā ar 300. panta 2. punkta otro teikumu un 300. panta 3. punkta otro daļu, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, ņemot vērā Komisijas priekšlikumu, ņemot vērā Eiropas Parlamenta piekrišanu [1], ņemot vērā Padomes apstiprinājumu, ievērojot Eiropas Atomenerģijas kopienas dibināšanas līguma 101. pantu, apspriedusies ar EOTK Padomdevēja komiteju un ar Padomes piekrišanu, tā kā: (1) Partnerības un sadarbības līgums par partnerības izveidošanu starp Eiropas Kopienām un to dalībvalstīm, no vienas puses, un Krievijas Federāciju, no otras puses [2], kas stājās spēkā 1997. gada 1. decembrī, palīdz sasniegt Eiropas Kopienu mērķus, ciktāl tas ir būtiska Eiropas Kopienu stratēģijas daļa attiecībā uz Krievijas Federāciju. (2) Tā kā Partnerības un sadarbības līgums tika parakstīts pirms Eiropas Savienības paplašināšanās, iekļaujot Austriju, Somiju un Zviedriju, 1997. gada 21. maijā tika parakstīts paplašināšanās protokols, lai šajā līgumā iekļautu trīs jaunās dalībvalstis. (3) Starp pusēm tika sasniegta vienošanās par paplašināšanās protokola pagaidu piemērošanu starp Eiropas Kopienām, Krievijas Federāciju un visām dalībvalstīm, izņemot Austriju, Zviedriju, Somiju, Dāniju un Portugāli. (4) Visas protokolu parakstījušās puses tagad to ir ratificējušas, IR PIEŅĒMUŠI ŠO LĒMUMU. 1. pants Protokols pie Partnerattiecību un sadarbības līguma par partnerības izveidošanu starp Eiropas Kopienām un to dalībvalstīm, no vienas puses, un Krievijas Federāciju, no otras puses, ar šo tiek apstiprināts Eiropas Kopienas, Eiropas Ogļu un tērauda kopienas un Eiropas Atomenerģijas kopienas vārdā. Protokola teksts ir pievienots lēmumam. 2. pants Padomes priekšsēdētājs Eiropas Kopienas vārdā sniedz protokola 4. pantā noteikto paziņojumu. Komisijas prezidents šādu paziņojumu sniedz Eiropas Ogļu un tērauda kopienas un Eiropas Atomenerģijas kopienas vārdā. Briselē, 2000. gada 12. oktobrī Padomes vārdā — priekšsēdētājs H. Védrine Komisijas vārdā — priekšsēdētājs R. Prodi [1] OV C 339, 18.12.1995., 45. lpp. [2] OV L 327, 28.11.1997., 3. lpp. --------------------------------------------------
Oficiālais Vēstnesis L 258 , 12/10/2000 Lpp. 0036 - 0037



Komisijas Lēmums (2000. gada 26. septembris), ar kuru groza Lēmumu 96/603/EK, ar ko izveido tādu ražojumu sarakstu, kas pieder A klasei "nedegošs", kura paredzēta Lēmumā 94/611/EK, ar ko īsteno Padomes Direktīvas 89/106/EEK 20. pantu par būvizstrādājumiem (izziņots ar dokumenta numuru C(2000) 2640) (Dokuments attiecas uz EEZ) (2000/605/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 20. pantu, tā kā: (1) Ar Komisijas Lēmumu 96/603/EK [3] izveidots tādu ražojumu saraksts, kas pieder A klasei "nedegošs", kura paredzēta 1. un 2. tabulā pielikumā Komisijas Lēmumam 94/611/EK [4], kurā aprakstīta Eiropas klasifikācijas sistēma būvizstrādājumu degamības rādītāju izteikšanai. (2) Lēmums 94/611/EK ir aizstāts ar Komisijas Lēmumu 2000/147/EK [5], kurā nav atsauces uz A klasi, tā radot nepieciešamību grozīt Lēmumu 96/603/EK. (3) Šajā lēmumā paredzētie pasākumi saskan ar Būvniecības pastāvīgās komitejas atzinumu, IR PIEŅĒMUSI ŠĀDU LĒMUMU. 1. pants Lēmumu 96/603/EK groza šādi: 1. Pirmo daļu 1. pantā aizstāj ar šādu tekstu: "Šā lēmuma pielikumā uzskaitītos materiālus un ražojumus, kas no tiem izgatavoti, to zemās aizdegšanās spējas dēļ un sakarā ar to, ka tie ir pakļauti nosacījumiem, kuri arī ir norādīti pielikumā, klasificē kā A1 klases un A1FL klases materiālus, kā paredzēts Lēmuma 2000/147/EK pielikuma 1. un 2. tabulā." 2. Lēmuma pielikumu groza šādi: a) virsrakstu aizstāj ar šādu: "Materiāli, kas bez testēšanas jāuzskata par A1 un A1FL klases degamības materiāliem, kā paredzēts Lēmumā 2000/147/EK"; b) vispārīgās piezīmes groza šādi: i) pirmajā un trešajā daļā "A klases" aizstāj ar "A1 klases un A1FL klases"; ii) pirmajā un ceturtajā daļā "(atkarībā no tā, kā iznāk mazāk)" aizstāj ar "(atkarībā no tā, kā iznāk precīzāk)". 2. pants Šis lēmums ir adresēts dalībvalstīm. Briselē, 2000. gada 26. septembrī Komisijas vārdā — Komisijas loceklis Erkki Liikanen [1] OV L 40, 11.2.1989., 12. lpp. [2] OV L 220, 30.8.1993., 1. lpp. [3] OV L 267, 19.10.1996., 23. lpp. [4] OV L 241, 16.9.1994., 25. lpp. [5] OV L 50, 23.2.2000., 14. lpp. --------------------------------------------------
Oficiālais Vēstnesis L 076 , 25/03/2000 Lpp. 0011 - 0011



Padomes lēmums (2000. gada 13. marts) par Vienošanās slēgšanu vēstuļu apmaiņas veidā starp Eiropas Kopienu no vienas puses un Šveices Konfederāciju no otras puses par 2. protokolu Nolīgumā starp Eiropas Ekonomikas kopienu un Šveices Konfederāciju (2000/239/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 133. pantu saistībā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Lai uzlabotu tirdzniecības kārtību un risinātu atsevišķus ar to saistītus jautājumus, uz abpusēja pamata tika veiktas sarunas par Vienošanās slēgšanu vēstuļu apmaiņas veidā starp Eiropas Kopienu no vienas puses un Šveices Konfederāciju no otras puses par 2. protokolu Nolīgumā starp Eiropas Ekonomikas kopienu un Šveices Konfederāciju [1]. (2) Pasākumi, kas vajadzīgi šī lēmuma īstenošanai, jāpieņem saskaņā ar Padomes 1999. gada 28. jūnija Lēmumu 1999/468/EK par procedūrām, kas jāveic, lai īstenotu Komisijai uzticētās izpildes pilnvaras [2]. (3) Nolīgums ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināta Vienošanās vēstuļu apmaiņas veidā starp Eiropas Kopienu no vienas puses un Šveices Konfederāciju no otras puses par 2. protokolu Nolīgumā starp Eiropas Ekonomikas kopienu un Šveices Konfederāciju. Vienošanās teksts ir pievienots šim lēmumam. 2. pants Pasākumus, kas nepieciešami šī lēmuma īstenošanai, pieņem saskaņā ar 3. panta 2. punktā minēto vadības procedūru. 3. pants 1. Attiecībā uz horizontālajiem jautājumiem par tirdzniecību ar lauksaimniecības produktiem, kas nav iekļauti II pielikumā, Komisijai palīdz Padomes Regulas (EK) Nr. 3448/93 [3] 15. pantā minētā vadības komiteja. 2. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā minētais laika posms ir viens mēnesis. 3. Komiteja pieņem savu reglamentu. 4. pants Ar šo Padomes priekšsēdētājam tiek dotas tiesības iecelt personu, kas ir pilnvarota parakstīt vienošanos, lai tā kļūtu saistoša Kopienai. 5. pants Šis lēmums stājas spēkā tā publicēšanas dienā Eiropas Kopienu Oficiālajā Vēstnesī. Briselē, 2000. gada 13. martā Padomes vārdā — priekšsēdētājs J. Pina Moura [1] OV L 300, 31.12.1972., 189. lpp. [2] OV L 184, 17.7.1999., 23. lpp. [3] OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2491/98 (OV L 309, 19.11.1998., 28. lpp.). --------------------------------------------------
Oficiālais Vēstnesis L 070 , 18/03/2000 Lpp. 0205 - 0205



Padomes Lēmums (2000. gada 28. februāris) par Nolīguma noslēgšanu vēstuļu apmaiņas veidā starp Eiropas Kopienu un Marokas Karalisti par dažiem grozījumiem 2., 3., 4. un 6. pielikumā Eiropas un Vidusjūras reģiona valstu nolīgumam, ar ko izveido Eiropas Kopienu un to dalībvalstu, no vienas puses, un Marokas Karalistes, no otras puses, asociāciju (2000/205/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. panta 3. punktu saistībā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Ņemot vērā pagājušo laiku un izmaiņas, kas ir notikušas kopš Eiropas un Vidusjūras reģiona valstu nolīguma parakstīšanas 1996. gada 26. februārī, ar ko izveido Eiropas Kopienu un to dalībvalstu, no vienas puses, un Marokas Karalistes, no otras puses, asociāciju, dažos šī nolīguma pielikumos ir jāizdara vairāki nenozīmīgi grozījumi. (2) Grozījumi liberalizē tarifu režīmus, kurus Maroka piemēro Eiropas Kopienas izcelsmes rūpniecības ražojumu ievešanai. (3) Būtu jāapstiprina šajā sakarā apspriestais un vēstuļu apmaiņas veidā noslēgtais nolīgums starp Eiropas Kopienu un Marokas Karalisti, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina nolīgumu vēstuļu apmaiņas veidā starp Eiropas Kopienu un Marokas Karalisti par dažiem grozījumiem 2., 3., 4. un 6. pielikumā Eiropas un Vidusjūras reģiona valstu nolīgumam, ar ko izveido Eiropas Kopienu un to dalībvalstu, no vienas puses, un Marokas Karalistes, no otras puses, asociāciju. Nolīguma teksts ir pievienots šim lēmumam. 2. pants Padomes priekšsēdētājs ir pilnvarots iecelt personu, kas būtu pilnvarota parakstīt nolīgumu, lai tas kļūtu saistošs Kopienai. Briselē, 2000. gada 28. februārī Padomes vārdā — priekšsēdētājs J. Pina Moura --------------------------------------------------
Oficiālais Vēstnesis L 051 , 24/02/2000 Lpp. 0046 - 0046



Komisijas Lēmums (2000. gada 18. februāris), ar ko groza Komisijas Lēmumu 92/160/EEK attiecībā uz zirgu dzimtas dzīvnieku ievedumiem no Brazīlijas (izziņots ar dokumenta numuru C(2000) 365) (Dokuments attiecas uz EEZ) (2000/163/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un jo īpaši tā 13. panta 2. punktu, tā kā: (1) Komisijas Lēmums 92/160/EEK [2], kurā jaunākie grozījumi izdarīti ar Lēmumu 1999/558/EK [3], nosaka dažu trešo valstu reģionalizāciju zirgu dzimtas dzīvnieku ievedumu vajadzībām. (2) Brazīlijas Alagoasas un Pernambuku štati ir iekļauti Lēmuma 92/160/EEK pielikuma to Brazīlijas štatu sarakstā, no kuriem dalībvalstis atļauj zirgu dzimtas dzīvnieku ievedumus. (3) Brazīlija ziņoja par ļauno ienāšu gadījumiem darba zirgiem dažos Alagoasas un Pernambuku štatu novados. Infekcijas izcelsme pagaidām nav skaidra. (4) Saskaņā ar Kopienas tiesību aktiem dalībvalstīm ir atļauts ievest zirgu dzimtas dzīvniekus no trešām valstīm vai, oficiālas reģionalizācijas gadījumā, no trešo valstu daļām, kuras ir brīvas no ļaunajiem zirgu ienāšiem pēdējo sešu mēnešu laikā pirms izvešanas. Tādēļ ir lietderīgi ieviest reģionalizāciju saskaņā ar slimības situāciju attiecīgajā trešā valstī. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 92/160/EEK pielikumā vārdus "Alagoasa, Pernambuku" svītro no saraksta. 2. pants Šis lēmums ir adresēts dalībvalstīm. Briselē, 2000. gada 18. februārī Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 71, 18.3.1992., 27. lpp. [3] OV L 211, 11.8.1999., 53. lpp. --------------------------------------------------
Oficiālais Vēstnesis L 216 , 14/08/1999 Lpp. 0013 - 0017



Komisijas Lēmums (1999. gada 27. jūlijs), ar ko nosaka Padomes Direktīvas 91/67/EEK 16. panta 1. punktā minētā sertifikāta paraugu (izziņots ar dokumenta numuru C(1999) 2425) (Dokuments attiecas uz EEZ) (1999/567/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū [1], kurā jaunākie grozījumi izdarīti ar Direktīvu 98/45/EK [2], un jo īpaši tās 16. panta 1. punktu, (1) Tā kā akvakultūras dzīvnieki, kas ir uzņēmīgi pret infekciozu hematopoētisko nekrozi (IHN) un vīrusu hemorāģisko septicēmiju (VHS), Kopienas iekšējā tirdzniecībā starp neapstiprinātām zonām var šīs slimības pārnest, ja tie cēlušies no inficētas saimniecības. (2) Tā kā, lai izvairītos no šādas slimību pārnešanas, jānodrošina, ka tādiem akvakultūras dzīvniekiem ir līdzi sertifikāts, kas apliecina, ka šie dzīvnieki ir cēlušies no saimniecības, kura nav inficēta ar IHN un VHS. (3) Tā kā saskaņā ar 10. panta 1. punktu Padomes 1993. gada 24. jūnija Direktīvā 93/53/EEK, ar ko ievieš obligātos Kopienas pasākumus dažu zivju slimību kontrolei [3], kurā grozījumi izdarīti ar Austrijas, Somijas un Zviedrijas Pievienošanās aktu, dzīvas zivis vai olšūnas un gametas no inficētām saimniecībām ir atļauts pārvietot uz citām saimniecībām, kas inficētas ar to pašu slimību. (4) Tā kā, lai novērstu šādu zivju pārnestu slimību izplatību, jāparedz īpašs sertifikāts. (5) Tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Saimniecībā audzētu dzīvu zivju, to olšūnu vai gametu sūtījumiem Kopienas iekšējās tirdzniecības nolūkā starp zonām, kas nav apstiprinātas attiecībā uz Direktīvas 91/67/EEK A pielikuma II sarakstā minētajām slimībām, līdzi jābūt apliecībai, kura sagatavota pēc I pielikumā noteiktā parauga. 2. pants Saimniecībā audzētu dzīvu zivju, to olšūnu un gametu sūtījumiem Kopienas iekšējās tirdzniecības nolūkā no saimniecības, kas ir inficēta ar kādu no Direktīvas 91/67/EEK A pielikuma II sarakstā minētajām slimībām, uz citām saimniecībām, kas ir inficētas ar to pašu slimību, līdzi jābūt apliecībai, kura sagatavota pēc II pielikumā noteiktā parauga. 3. pants Apliecībām, kas minētas 1. un 2. pantā: - jābūt sagatavotām vismaz galamērķa dalībvalsts valodā vai valodās, - to oriģinālam jābūt kopā ar zivju, olšūnu vai gametu sūtījumu, - jābūt uz vienas papīra lapas, - jābūt sagatavotām izsniegšanai vienam kravas saņēmējam. 4. pants Šis lēmums ir adresēts dalībvalstīm. Briselē, 1999. gada 27. jūlijā Komisijas vārdā — Komisijas loceklis Franz Fischler [1] OV L 46, 19.2.1991., 1. lpp. [2] OV L 189, 3.7.1998., 12. lpp. [3] OV L 175, 19.7.1993., 23. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ --------------------------------------------------